[pic] | KOMISIA EURÓPSKYCH SPOLOČENSTIEV | Brusel, 20.1.2006 SEK(2006) 62 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie - (predložený Komisiou) DÔVODOVÁ SPRÁVA 1. Protokol 31 k Dohode o EHP obsahuje špecifické ustanovenia o spolupráci medzi Spoločenstvom a štátmi EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP (týkajúceho sa rozhodnutia Európskeho parlamentu a Rady č. 1554/2005/ES zo 7. septembra 2005) je zmeniť a doplniť protokol 31, aby sa rozšírila spolupráca v oblasti sociálnej politiky. Mení a dopĺňa rozhodnutie Rady 2001/51/ES o akčnom programe Spoločenstva týkajúcom sa stratégie Spoločenstva v oblasti rovnosti žien a mužov (2001 - 2005), ktoré je už do dohody začlenené, s účinnosťou od 1. januára 2006. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva Spoločnému výboru EHP. Návrh ROZHODNUTI E SPOLOČNÉHO VÝBORU EHP ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. … z ...[1]. (2) Rozhodnutie Rady 2001/51/ES z 20. decembra 2000 o akčnom programe Spoločenstva týkajúcom sa stratégie Spoločenstva v oblasti rovnosti žien a mužov (2001 - 2005)[2] bolo zahrnuté rozhodnutím Spoločného výboru EHP č. 88/2001[3] z 19. júna 2001. (3) Je vhodné rozšíriť spoluprácu zmluvných strán dohody s cieľom zahrnúť rozhodnutie Európskeho parlamentu a Rady č. 1554/2005/ES zo 7. septembra 2005, ktorým sa mení a dopĺňa rozhodnutie Rady 2001/51/ES o akčnom programe Spoločenstva týkajúcom sa stratégie Spoločenstva v oblasti rovnosti žien a mužov, a rozhodnutie č. 848/2004/ES ustanovujúce akčný program Spoločenstva na podporu organizácií aktívnych na európskej úrovni v oblasti rovnosti medzi mužmi a ženami[4]. (4) Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať od 1. januára 2006. (5) Zahrnutie rozhodnutia č. 1554/2005/ES do protokolu 31 k dohode bude relevantné len vo vzťahu k rozhodnutiu Rady 2001/51/ES, ROZHODOL TAKTO: Článok 1 V štvrtej zarážke (rozhodnutie Rady 2001/51/ES) odseku 8 článku 5 protokolu 31 k dohode sa dopĺňa toto: „, zmenené a doplnené: - 32005 D 1554 : rozhodnutie Európskeho parlamentu a Rady č. 1554/2005/ES zo 7. septembra 2005 (Ú. v. EÚ L 255, 30.9.2005, s. 9).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2006. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP [1] Ú. v. EÚ L ... [2] Ú. v. ES L 17, 19.1.2001, s. 22. [3] Ú. v. ES L 238, 6.9.2001, s. 43. [4] Ú. v. EÚ L 255, 30.9.2005, s. 9. * [Nie sú uvedené žiadne ústavné požiadavky.] [Sú uvedené ústavné požiadavky.]